  Виталий Пронин Туннэ Кез ёросысь гурт удысын ужасьёс арлы йылпумъянъёс лэсьто. Али ёросын 17 хозяйство пыд вылаз возиське. Ваньмызлы адӟем карымон тыршо «Искра», «Гулейшур», «Степанёнки», «Дружба» СПК-ос. Бусыоссэс дыраз утялтӥзы, фермаоссэс тупатъязы-выльдӥзы. Котькинлэсь трос ю тысь люказы «Родник» огазеяськонын - 2 сюрс 345 тонна, соослэсь ӧжытаклы гинэ бере кылизы «Дружба» но «Маяк» хозяйствоос.Кез ёрос администрациысь гурт хозяйствоя управлениысь валтӥсь агроном Дмитрий Бутолин верамъя, ёросысь механизаторъёс ӟеч тыршизы, 17 сюрс 894 тонна ю тысь кутсазы, гектарысьтыз 14,1 центнер ю-нянь басьтӥзы. Гурт удысын ужасьёслэн праздниказы пусъёзы котыр ласянь адӟем карымон хозяйствоосты но адямиосты. Хозяйствоос пӧлысь ваньзэс азьпалтӥз «Родина» огазеяськон, татын гектарысьтыз 16,8 центнер ю-нянь басьтӥзы. Нош та хозяйствоысь Алексей Главатских тужгес устоез егит механизатор луиз.Валентина Емельянова.   Теги: Кез  